**„Hiteles döntés – avagy hogyan vegyünk fel okosan hitelt?”**

**1. Projekt címe: „Hiteles döntés – avagy hogyan vegyünk fel okosan hitelt?”**

**2. Projekt célja**

A projekt célja, hogy a tanulók átfogó ismereteket szerezzenek a hitelek témaköréről. Megértik a hitelek típusait, a hitelezés folyamatát, a hitelbiztosítékok szerepét, valamint a hiteltörlesztés számolásának lépéseit. Külön figyelmet fordítanak a hitelkalkulátorok használatára, a hiteltörlesztési terv elkészítésére. A projekt során képessé válnak a hitelfajták megkülönböztetésére, a célnak megfelelő hitelfajta kiválasztására, a köztük lévő különbségek kiemelésére, értékelésére.

**3. A projekt során elérendő tanulási eredmények**

|  |  |  |  |
| --- | --- | --- | --- |
| **Képességek** | **Ismeretek** | **Attitűd** | **Önállóság** |
| Képes megkülönböztetni a hitelfajtáikat, jellemzőik alapjánKépeshiteltörlesztési tervet készíteni, a hitelkalkulátorokat használni.Képes a hitelek biztosítékait megkülönböztetni, jellemzőik alapján. | A hitel fogalma, csoportosításaA hitelezés folyamataHitelek fajtái, jellemzőiHitelek személyi és tárgyi biztosítékaiKülönböző hitellehetőségek közötti választás szempontjaiHiteltörlesztési terv számolási feladatHitelkalkulátorok használata | A tanuló törekszik a gazdasági események pontos és szabályos elszámolására. Felelősséget vállal a csoportos prezentációk tartalmi pontosságáért.Együttműködő, aktív szerepet vállal a közös munka során | A tanuló önállóan képes a tanult ismeretek alapján gazdasági eseményeket elemezni.Saját szavaival fogalmazza meg a pénzügyi fogalmakatReflektál saját tanulási folyamatára, kiemelve az erősségeit és nehézségeit. |

**4. A projekthez kapcsolódó tanulási területek / tantárgyak**

* Pénzügy/ Gazdálkodási feladatok
* Portfóliókészítés

**5. A projekt időtartama kb. 18 óra (~ 6 hét)**

* A fő tanulási terület óraszáma: **18 óra** Pénzügy/ Gazdálkodási feladatok
* tanórai keretben
* A kapcsolódó tantárgy / tanulási terület óraszáma: **4 óra portfóliókészítés** tanórai keretben
* Otthoni munka: kb. **6 óra** (elméleti feladatok, önreflexió, felkészülés prezentációra)

**6. A projekt megvalósításához szükséges erőforrások**

* **Személyi**: Oktató
* **Tárgyi**: Szakmai jegyzet, prezentáció (ppt a hitelek témakörhöz kapcsolódóan), számítógép, okostelefon/tablet, feladatlapok, íróeszközök
* **Digitális**: Internet, grafikai programok, online játékos / tesztfelületek

**7. A projekt részfeladatai, projekttermékei**

**7.1. Egyéni feladatok (kötelező)**

1. **Vázlat** készítése a füzetbe (irányított tartalom alapján)
	1. A hitel fogalma, csoportosítása
	2. Hitelfajták rövid jellemzése
	3. A hitelezés folyamata
2. Hitelbiztosítékok rendszerének bemutatása, kapcsolódó magyarázó ábra készítése
3. **Kreatív rendszerező ábra** készítése a fenti négy vázlatponthoz
4. **Önreflexió** írása a füzetbe (6-8 mondat): Mit értett a tanuló a legjobban? Mi okozott nehézséget a feladatmegoldás során?

**7.2. Csoportos feladatok**

1. **Digitális prezentáció (PowerPoint, Prezi, Canva)** (irányított tartalom alapján)

**Tartalmi követelmények:** Egy választott hitelfajta: Folyószámla hitelkeret, gépjárműhitel, személyi kölcsön, lakáshitel stb. bemutatása min. 3 szabadon választott banki ajánlat összehasonlítása hitelkalkulátor segítségével, döntés a hitellehetőségek közül, indoklással

**Formai követelmények:**

* A diákon csak kulcsszavak, rövid kifejezések, ábrák, felsorolások szerepelhetnek.
* Teljes mondatokat tilos írni a diába.
* A részletes tartalom nem olvasható a diákról, hanem fejből, szóban kell elmondani, értelmezve és kiegészítve a megjelenített vázlatot.

**Prezentáció időtartama: 4–6 perc**

1. **Számolási feladatok közös megoldása**
* Oktató által kiadott hiteltörlesztési terv számolási feladatok megoldása
* Csoportos egyeztetés, közös megoldási stratégia

**7.4. Számonkérő dolgozatok:**

1. **Papíralapú dolgozat:** számolási feladatok megoldása
2. **Redmenta: az interaktív** vizsgára orientáló feladatokat tartalmazó záró dolgozat

**8. A projekt értékelésének módjai:**

**1. Diagnosztikus értékelés – a projekt elején:**

* A projekt bevezetésekor az oktató szóban felméri, hogy a tanulók mit tudnak.
* Célja: az előzetes tudás aktiválása, nem ad jegyet, csak irányt mutat a tanárnak és a tanulónak.

**2. Formatív értékelés – a projekt során:**

* Az oktató visszajelzéseket ad a tanulók munkájára, segít javítani, kiegészíteni, gondolkodásra ösztönöz. (Pl.: vázlat, fogalomtár, stb. átnézése, kérdéses részek tisztázása)
* Célja: A tanulók megtanulják, hogyan javítsák saját munkájukat.

**3. Szummatív értékelés – a projekt folyamatában, illetve végén: összesen 4 db érdemjegy.**

**3.1. Egyéni feladatok:**

* Minden egyéni feladat külön kisjegyet ér (vázlat, ábra, önreflexió)
* A kisjegyek átlagából egy ún. "füzetjegyet" lesz, ami 50%-os súllyal kerül a Krétába

**3.2. Csoportos feladat:**

* A csoportos prezentáció teljes értékű, önálló érdemjegyet ad, egyéni szóbeli teljesítmény alapján, ami 100%-os súllyal kerül a Krétába.

**3.3. Számonkérések:**

* Redmenta feladatlap: A szakmai vizsga százalékos értékhatárainak megfelelő értékelés alapján adott érdemjegy, ami 100%-os súllyal kerül a Krétába.

**9. A projekt ütemezésének főbb mérföldkövei:**

**1. hét:** projekt témájának, céljának, várható tanulási eredményeinek és feladatainak ismertetése

**2. hét:** az első egyéni feladat bemutatása, majd ezt követően hetente további egy

**3.** **hét:** csoportos prezentációk

**4. hét:** Redmenta dolgozat

**5. hét:** esetleges elmaradások pótlása

**6. hét:** számolási feladatok dolgozat

**10. Az oktató feladatai a projekt megvalósítása során:**

Az oktató kulcsszerepet tölt be a projekt sikeres megvalósításában: nemcsak bevezeti a tanulókat a témába, hanem végig jelen van támogatóként, irányítóként és értékelőként.

*1. Projekt bevezetése*

* A projekt elején (1–2 tanórában) ismerteti a projekt témáját, célját, várható tanulási eredményeit és feladatait.

*2. Folyamatos jelenlét és szakmai támogatás*

* A projekt teljes időtartama alatt elérhető a tanulók számára kérdések, elakadások esetén.
* Segíti az elméleti összefüggések megértését, és biztosítja a szakmai tartalom helyességét.
* Figyelemmel kíséri a tanulók haladását, és időben közbeavatkozik, ha szükséges.

*3. Időkeretek és határidők kijelölése*

* A tanulók számára világosan megjelöli a projekt részfeladatainak teljesítési határidejét.
* A határidők betartására többszörösen is felhívja a figyelmet (szóban és írásban, pl. a Google Kurzus felületén).

*4. Értékelési feladatok ellátása*

* Értékeli az egyéni és csoportos munkákat
* A prezentációk során támogatja a tanulók előadói készségének fejlődését.
* Elősegíti a tanulók önértékelését és a projekt tapasztalatainak tudatosítását.